turjo4nis/wikipedia-bn-dump-20250701 huggingface dataset:
রক অ্যান্ড রোল হল অব ফেইম

রক অ্যান্ড রোল হল অব ফেইম, ইরি হৃদের তীরে মার্কিন যুক্তরাষ্ট্রের ওহাইও অঙ্গরাজ্যের ক্লিভল্যান্ড শহরতলিতে অবস্থিত, যা সবচেয়ে-পরিচিত এবং সর্বাধিক প্রভাবশালী শিল্পী, প্রযোজক, প্রকৌশলী এবং অন্যান্য উল্লেখযোগ্য ব্যক্তিত্বের ইতিহাসের স্বীকৃতি প্রদান এবং সংরক্ষণ করে যারা রক অ্যান্ড রোল সঙ্গীত ধারার বিকাশে গুরত্বপূর্ণ প্রভাব রেখেছে। ১৯৮৩ সালের ২০ এপ্রিল, অ্যাটলান্টিক রেকর্ডসের প্রতিষ্ঠাতা ও সভাপতি আহমেট এর্তেগান কর্তৃক রক অ্যান্ড রোল হল অব ফেইম ফাউন্ডেশন প্রতিষ্ঠিত হয়েছিল। ১৯৮৬ সালে, ক্লিভল্যান্ডকে হল অব ফেইমের স্থায়ী কার্যালয় হিসাবে নির্ধারণ করা হয়।

চার বা তার অধিক গানের শিল্পী

 ৮ দ্য বিটল্‌স
 ৮ দ্য রোলিং স্টোন্‌স 
 ৭ এলভিস প্রেসলি 
 ৫ দ্য বিচ বয়েজ
 ৫ চাক বেরি
 ৫ বব ডিলন
 ৫ লেড জেপেলিন
 ৫ ব্রুস স্প্রিংস্টিন
 ৪ স্টিভি ওয়ান্ডার
 ৪ ডেভিড বোয়ি
 ৪ জেমস ব্রাউন
 ৪ রে চার্লস
 ৪ দ্য ড্রিফটার্স
 ৪ আরেথা ফ্র্যাংকলিন
 ৪ জিমি হেন্ডরিক্স
 ৪ রবার্ট জনসন
 ৪ দ্য কিংস
 ৪ বব মার্লে
 ৪ দ্য মিরাকল্‌স
 ৪ প্রিন্স
 ৪ মাডি ওয়াটার্স
 ৪ দ্য হু
 ৪ ইউটু

তথ্যসূত্র

বহিঃসংযোগ

গ্রন্থাগারের এবং সংরক্ষণ
SiriusXM.com: রক অ্যান্ড রোল হল অব ফেইম বেতার 

রক অ্যান্ড রোল হল অব ফেইম
ক্লিভল্যান্ড শহরতলি
সঙ্গীত হল অব ফেইম
১৯৮৩-এ প্রতিষ্ঠিত সংগঠন
আলীরটেক ইউনিয়ন

নারায়ণগঞ্জ সদর উপজেলার আয়তন অনুযায়ী এটি তৃতীয়তম ইউনিয়ন।

ইতিহাস 
নারায়ণগঞ্জ জেলার সদর উপজেলাধীন আলীরটেক ইউনিয়ন পরিষদ অত্র জেলার সদর উপজেলার মূল ভূখণ্ড হতে বিচ্ছিন্ন একটি ইউনিয়ন।
বুড়িগঙ্গা ও ধলেশ্বরী নদী বেষ্টিত এই ইউনিয়নটি মূলত একটি নির্জন দ্বীপ-চর এলাকা। তথাপি শহরের খুব কাছাকাছি হওয়ায় শিক্ষা, সংস্কৃতি, ধর্মীয় ও সামাজিক অনুষ্ঠান পালন, খেলাধুলা সবকিছু মিলিয়ে এই ইউনিয়নটি নারায়ণগঞ্জ জেলায় কালের স্বাক্ষী হিসাবে দাড়িয়ে আছে। এখানে রয়েছে সরকারী-বেসরকারী শিক্ষা প্রতিষ্ঠান তথা প্রাথমিক বিদ্যালয়, মাধ্যমিক বিদ্যালয়, উচ্চ মাধ্যমিক বিদ্যালয়, মাদ্রাসা, কিন্ডার গার্টেন, মসজিদ, খেলার মাঠ ও বেশ কয়েকটি ইটের ভাটা সহ বিভিন্ন দর্শনীয় স্থান। এখানকার খুব অল্প লোকসংখ্যা ও যান্ত্রিক কোলাহল মুক্ত প্রাকৃতিক মনোরম পরিবেশ সবাইকে মুগ্ধ করবে। সবকিছু মিলিয়ে অত্র ইউনিয়নটি একটি আদর্শ ও সুন্দর পরিবেশ।

তথ্যসূত্র
অনু এম্মানুয়েল

অনু এম্মানুয়েল একজন ভারতীয়-আমেরিকান অভিনেত্রী, যিনি দক্ষিণ ভারতীয় চলচ্চিত্রে অভিনয় করেন।

২০১৬ সালের মালয়ালম চলচ্চিত্র অ্যাকশন হিরো বিজুতে তিনি নায়িকা হিসেবে অভিষেক করেছিলেন। তিনি মজলু (২০১৬) ছবির দ্বারা তেলুগু চলচ্চিত্রে অভিষেক করেন এবং অন্যান্য তেলুগু চলচ্চিত্রগুলিতে কাজ করেন, যেমনটি কিতু উন্নাদু জগ্রথ (২০১৭), অক্সিজেন, এবং অগনিথাবাসী (২০১৮)। অণু এম্মানুয়েল তামিল চলচ্চিত্রেও কাজ করেছেন, রহস্য থ্রিলার থুপ্পরিভালান (২০১৭) ছবিতে আত্মপ্রকাশ করেন।

কর্মজীবন 
অনু এম্মানুয়েল মার্কিন যুক্তরাষ্ট্রে জন্মগ্রহণ করেন এবং টেক্সাসের ডালাস শহরে তার শৈশবকালের অধিকাংশ সময় কাটিয়েছেন। ভারতে স্কুলে পড়াশোনা করার সময় তিনি স্বপ্ন সন্ন্যাসীতে অভিনয় করেছিলেন। চলচ্চিত্রটি শেষ হওয়ার পর, তিনি হাই স্কুল শেষ করতে মার্কিন যুক্তরাষ্ট্রে ফিরে যান। হাই স্কুলে থাকাকালীন, আনু জানতেন যে তিনি শৈল্পিক ক্ষেত্রে কিছু অনুসরণ করতে চেয়েছিলেন। নিভিন পাওলি অভিনেতা অ্যাকশন হিরো বিজুতে নেতৃত্ব দেওয়ার জন্য তিনি অভিনয় শুরু করেছিলেন, যা এবিডিন শাইনের পরিচালনায় পরিচালিত হয়েছিল।

চলচ্চিত্র

তথ্যসূত্র

বহিঃসংযোগ 
 
 

১৯৯৭-এ জন্ম
জীবিত ব্যক্তি
তামিল চলচ্চিত্র অভিনেত্রী
ভারতীয় চলচ্চিত্র অভিনেত্রী
২১শ শতাব্দীর ভারতীয় অভিনেত্রী
মালয়ালম চলচ্চিত্র অভিনেত্রী
তেলুগু চলচ্চিত্র অভিনেত্রী
শিকাগোর অভিনেত্রী
২১শ শতাব্দীর মার্কিন নারী
মালয়ালি বংশোদ্ভূত মার্কিন ব্যক্তি
নিষ্পাপ মুন্না

নিষ্পাপ মুন্না হচ্ছে ২০১৩ সালে মুক্তিপ্রাপ্ত একটি বাংলাদেশী সামাজিক-মারপিটধর্মী চলচ্চিত্র। চলচ্চিত্রটি পরিচালনা করেছেন বদিউল আলম খোকন ও মিনা ফিল্মসের ব্যানারে প্রযোজনা করেছেন মোহাম্মদ আলী। চলচ্চিত্রটিতে অভিনয় করেছেন বাংলাদেশী সুপারস্টার শাকিব খান, সাহারা, মিশা সওদাগর, আসিফ ইকবাল, আলীরাজ, ও রেহানা জলি সহ আরও অনেকে। এটি ২০১৩ সালের ৩১ মে মুক্তি পায়। এটি মুক্তি পর ইতিবাচক ও মিশ্র প্রতিক্রিয়া পায় এবং বক্স অফিসে বড়সড় সাফল্য অর্জন করে। এটি সুমান্থ, চারমি কর, ও রাহুল দেব অভিনীত ২০০৬ সালে মুক্তিপ্রাপ্ত তেলুগু চলচ্চিত্র চিন্নডু-এর পুনঃনির্মাণ।

কাহিনি 
জেলখানায় জন্ম হয় শিশু মুন্নার তবে জন্মের সময় তার মা মারা যায়। জেলার মুন্নাকে মায়া করে জেলখানা থেকে নিজ বাড়িতে নিয়ে আসেন। কিন্তু পরিবারের অন্য সদস্যরা মুন্নাকে মেনে নিতে পারে না। এর মধ্যে জেলারের ছোট ভাই জেলারের স্ত্রীকে খুন করে। তবে দোষ পড়ে মুন্নার। বিচারে মুন্নার ১২ বছর জেল হয়। পরে জেল খেটে বের হয়ে মুন্না  আসল সত্য বের করার চেষ্টা করতে থাকে।

অভিনয় 
 শাকিব খান - মুন্না
 সাহারা - অন্তরা
 মিশা সওদাগর - পাশা
 আলীরাজ - আরজুর বাবা
 রেহানা জলি - মমতা, আরজুর মা
 আসিফ ইকবাল - আরজু রহমান মল্লিক
 আফজাল শরীফ
 সাথী
 সাংকু পাঞ্জা - শিকদার
 ইলিয়াস কোবরা - ফরিদ
 নাসরিন - পাশার বোন
 বিপাশা কবির - আইটেম নাম্বার

সঙ্গীত 
নিষ্পাপ মুন্না চলচ্চিত্রের সুর ও সঙ্গীতায়োজন করেছেন আলী আকরাম শুভ ও গানের গীত রচনা করেছেন মনিরুজ্জামান মনির এবং কবির বকুল।

তথ্যসূত্র 

২০১৩-এর চলচ্চিত্র
বাংলাদেশী চলচ্চিত্র
বাংলাদেশী মারপিটধর্মী চলচ্চিত্র
বাংলা ভাষার চলচ্চিত্র
আলী আকরাম শুভ সুরারোপিত চলচ্চিত্র
২০১০-এর দশকের চলচ্চিত্র
বদিউল আলম খোকন পরিচালিত চলচ্চিত্র
২০১০-এর দশকের বাংলা ভাষার চলচ্চিত্র
আইটেম নাম্বার বিশিষ্ট চলচ্চিত্র
বাংলা ভাষার বাংলাদেশী চলচ্চিত্র
ভারতীয় চলচ্চিত্রের বাংলাদেশী পুনর্নির্মাণ
তেলুগু চলচ্চিত্রের বাংলাদেশী পুনর্নির্মাণ
হ্যামলেট (২০১১-এর চলচ্চিত্র)

হ্যামলেট (ইংরেজি: Hamlet) হল ২০১১ সালে মুক্তিপ্রাপ্ত একটি কানাডিয়ান ড্রামা চলচ্চিত্র। উইলিয়াম শেকসপিয়রের হ্যামলেট অবলম্বনে নির্মিত এই ছবিটি পরিচালনা করেন ব্রুস র‍্যামসে। এটি ছিল তাঁর পরিচালিত প্রথম চলচ্চিত্র। ছবিটি নির্মিত হয়েছে পুনর্কথনের ভঙ্গিতে। ছবিতে দেখা যায়, ১৯৪০-এর দশকের লন্ডন শহরের প্রেক্ষাপটে হ্যামলেট তাঁর বাবার হত্যার রহস্য সমাধানে অবতীর্ণ হয়েছে। পরিচালনার পাশাপাশি ব্রুস র‍্যামসে এই ছবিতে হ্যামলেট চরিত্রে অভিনয়ও করেন। অন্যান্য মুখ্য চরিত্রে অভিনয় করেন লারা গিলক্রিস্ট, পিটার উইংফিল্ড, গিলান বার্বার ও ডানকান ফ্রেজার। ভ্যাঙ্কুবার আন্তর্জাতিক চলচ্চিত্র উৎসবে ছবিটির প্রিমিয়ার অনুষ্ঠিত হয় এবং ২০১৪ সালে এটি প্রেক্ষাগৃহে মুক্তিলাভ করে।

কলাকুশলী
 ব্রুস র‍্যামসে - রাজপুত্র হ্যামলেট
 লারা গিলক্রিস্ট - ওফেলিয়া
 পিটার উইংফিল্ড - রাজা ক্লডিয়াস
 গিলান বার্বার - গার্ট্রুড
 ডানকান ফ্রেজার - পোলোনিয়াস
 হেইগ সাদারল্যান্ড - লার্টেস
 স্টিফেন লোবো - হোরাশিও
 রাসেল রবার্টস - রাজা হ্যামলেট

মুক্তি
২০১১ সালের ১১ অক্টোবর ভ্যাঙ্কুবার আন্তর্জাতিক চলচ্চিত্র উৎসবে হ্যামলেট ছবিটির প্রিমিয়ার অনুষ্ঠিত হয়।  ২০১৪ সালের জানুয়ারি মাসে ছবিটি অংশত মুক্তিলাভ করে।

প্রতিক্রিয়া
রিভিউ অ্যাগ্রিগেটর রটেন টম্যাটোজের প্রতিবেদন অনুযায়ী, পাঁচ জন সমীক্ষাকারী সমালোচকদের কেউই ছবিটির প্রশংসামূলক সমালোচনা করেননি এবং ছবিটির গড় রেটিং ২/১০। ভ্যারাইটি পত্রিকার জো লেডন ছবিটি সম্পর্কে লেখেন যে, এটি "অল্পক্ষেত্রেই একটি ভালো প্রচেষ্টার উপরের স্তরে উঠেছে", তবে সমগ্র আখ্যানটিকে ৯০ মিনিটের মধ্যে বেঁধে এটি অনুরাগী ও বিশেষজ্ঞদের কৌতূহল জাগিয়ে তুলতে পারে। দ্য নিউ ইয়র্ক টাইমস পত্রিকার নিকোলাস র‍্যাপোল্ড লেখেন, "মি. র‍্যামসে নাটকটিকে একটি নির্দিষ্ট খাতে প্রবাহিত করার ব্যাপারে এক ধরনের কৌশল অবলম্বন করতে সক্ষম হলেও, তিনি আখ্যানের কোণগুলিকে এমনভাবে ছোটো করেছেন যে মনে হয়েছে কেন্দ্রীয় অংশটিই বাদ পড়ে গিয়েছে।" লস এঞ্জেলস টাইমস পত্রিকার অ্যানলি এলিংসন মাচ অ্যাডু অ্যাবাউট নাথিং ছবির সৃজনশীলতার সঙ্গে তুলনা করে এই হ্যামলেট ছবিটির নেতিবাচক সমালোচনা করেন।

তথ্যসূত্র

বহিঃসংযোগ
 

২০১১-এর চলচ্চিত্র
কানাডিয়ান চলচ্চিত্র
কানাডীয় নাট্য চলচ্চিত্র
কানাডীয় স্বাধীন চলচ্চিত্র
ইংরেজি ভাষার চলচ্চিত্র
হ্যামলেট অবলম্বনে নির্মিত চলচ্চিত্র
লন্ডনের পটভূমিতে চলচ্চিত্র
২০১০-এর দশকের ইংরেজি ভাষার চলচ্চিত্র
১৯৪০-এর দশকের পটভূমিতে চলচ্চিত্র
শহীদ মিরাজ-তপন স্টেডিয়াম

শহীদ মিরাজ-তপন স্টেডিয়াম ১৯৬৩ সালে নির্মিত বাংলাদেশের জেলা পর্যায়ের স্টেডিয়াম। স্টেডিয়ামটি মানিকগঞ্জ জেলার মানিকগঞ্জ পৌরসভায় মানিকগঞ্জ টাউন হলের উত্তরে মাস্টারপাড়া সড়কের পাশে অবস্থিত। এই স্টেডিয়ামে বাংলাদেশের জাতীয় দিবস সমূহের অনুষ্ঠান, কনসার্ট; জেলার বিভিন্ন ক্রীড়া বিশেষ করে ক্রিকেট ও ফুটবল অনুষ্ঠিত হয়। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও মানিকগঞ্জ জেলা ক্রীড়া সংস্থার তত্ত্বাবধানে রয়েছে।

ইতিহাস 
মোহাম্মদ ইব্রাহিম ও বেদার বখত নামে মানিকগঞ্জ জেলার দুই ক্রীড়াপ্রেমী স্টেডিয়ামের জমি দান করেন। ষাটের দশকে তৎকালীন মহকুমা প্রশাসক ওবায়দুল্লাহ খান স্টেডিয়াম নির্মাণে ভূমিকা রাখেন। ১৯৬৩ সালে ৩.৯৮ একর জমির উপর স্টেডিয়ামটি নির্মিত হয়। বাংলাদেশ স্বাধীন হওয়ার পর মুক্তিযুদ্ধে দুই শহিদ মুক্তিযোদ্ধা এ কে এম মিরাজ উদ্দিন ও তপন চৌধুরীর নামে স্টেডিয়ামটির নামকরণ করা হয় 'শহীদ মিরাজ-তপন স্টেডিয়াম'।

কাঠামো ও বৈশিষ্ট্য 
স্টেডিয়ামটি আয়তাকার। ফুটবল ম্যাচ করার উপযোগী, তবে ক্রিকেটের জন্য নয়। স্টেডিয়ামের আলাদা ড্রেসিং রুম নেই। এটির ১০টি কক্ষ বিশিষ্ট ২ তলা ভবন ও পশ্চিম-উত্তর ও পূর্ব সীমানা প্রাচীর ঘেঁষে ৫০০০ দর্শক ধারণক্ষম কংক্রিটের গ্যালারি তৈরী করা হয়েছে। আলাদা করে স্টেডিয়াম সংলগ্ন জিমনাসিয়াম ও মিলনায়তন নেই। স্টেডিয়াম সংলগ্ন পুকুরটি সাঁতার প্রতিযোগিতার জন্য ব্যবহার হয়।

আয়োজন

নিয়মিত আয়োজন 
স্টেডিয়ামটিতে প্রতিবছর বাংলাদেশের স্বাধীনতা ও বিজয় দিবসে কুচকাওয়াজ, শিশু সমাবেশ, শরীরচর্চা প্রদর্শনী এবং মুক্তিযোদ্ধা ও শহীদ মুক্তিযোদ্ধা পরিবারকে সংবর্ধনা অনুষ্ঠান আয়োজিত হয় মানিকগঞ্জ জেলা ক্রীড়া সংস্থার আয়োজনে জেলা পর্যায়ের বিভিন্ন স্তরের ক্রিকেট লিগ এই ভেন্যুতে অনুষ্ঠিত হচ্ছে। মানিকগঞ্জ জেলা ফুটবল অ্যাসোসিয়েশনের আয়োজনে এই ভেন্যুতে জেলা পর্যায়ের ফুটবল লিগ, আন্তঃ উপজেলা ফুটবল, ডিএফএ কাপ প্রতিযোগিতা অনুষ্ঠিত হয়।

উল্লেখযোগ্য আয়োজন 
এই ভেন্যুটি ২০১৪ সালে বাংলাদেশ প্রিমিয়ার লিগ (ফুটবল)-এর খেলা অনুষ্ঠানের জন্য সংরক্ষিত ভেন্যু হিসেবে শহীদ বরকত স্টেডিয়ামের সাথে বাংলাদেশ ফুটবল ফেডারেশনের তালিকাভুক্ত ছিল। মানিকগঞ্জ জেলা প্রশাসকের উদ্যোগে ২০১৭ সালের ১১০ মার্চ 'মাদক বিরোধী' কনসার্ট অনুষ্ঠিত হয়।  সংস্কৃতিবিষয়ক মন্ত্রণালয়ের উদ্যোগে ২০১৮ সালের ৬ সেপ্টেম্বর 'অপ্রতিরোধ্য অগ্রযাত্রা উন্নয়ন কনসার্ট অনুষ্ঠিত হয়। বাংলাদেশ ক্রিকেট বোর্ড আয়োজিত ২০১৮-১৯ সালের ইয়াং টাইগার অনূর্ধ্ব-১৪ ক্রিকেট প্রতিযোগিতা ঢাকা বিভাগ-উত্তর অঞ্চলের খেলা এই ভেন্যুতে অনুষ্ঠিত হয়েছে।

তথ্যসূত্র

বহিঃসংযোগ 
মানিকগঞ্জ জেলার খেলাধুলা

বাংলাদেশের স্টেডিয়াম
মানিকগঞ্জ জেলা
বাংলাদেশের ফুটবল মাঠ
১৯৬৩-এ পূর্ব পাকিস্তানে প্রতিষ্ঠিত
হোরাশিও (হ্যামলেট)

হোরাশিও (ইংরেজি: Horatio) হল উইলিয়াম শেকসপিয়রের ট্র্যাজেডি হ্যামলেট-এর একটি চরিত্র। হোরাশিও চরিত্রটির উৎস অজ্ঞাত। যদিও হ্যামলেটের বাবা যখন নরওয়ের রাজা ফোর্টিনব্রাসকে যুদ্ধে পরাজিত করেন, তখন সেই যুদ্ধক্ষেত্রে হোরাশিও উপস্থিত ছিল এবং রাজপুত্র হ্যামলেটের সঙ্গে সে উইটেনবার্গ বিশ্ববিদ্যালয়ে পড়াশোনা করেছিল। হোরাশিও স্পষ্টতই ড্যানিশ রাজসভার ষড়যন্ত্রের সঙ্গে সরাসরি যুক্ত ছিল না। সেই জন্য হ্যামলেটের বিপরীতধর্মী চরিত্র ও হ্যামলেটের কথার যুক্তিবিন্যাসকারী হিসাবে এই চরিত্রটি নাটকে একটি উপযুক্ত চরিত্র। রাজসভায় হোরাশিও কোন পদের অধিকারী ছিল, তা নাটকে বলা করা হয়নি। শুধুমাত্র তাকে "হ্যামলেটের বন্ধু" হিসাবে উল্লেখ করা হয়েছে।

নাম
হোরাশিও নামটি লাতিন নাম হোরাশিয়াসের ভিন্ন রূপ। কোনও কোনও টীকাকারের মতে, নামটি ratiō ("যুক্তি") ও ōrātor ("কথক") – এই দু-টি লাতিন শব্দকে ইঙ্গিত করে এবং স্মরণ করিয়ে দেয় যে, নাটকে হোরাশিওর ভূমিকা রাজপুত্র হ্যামলেটের সামনে যুক্তিবিন্যাসের এবং নাটকের শেষে তার চরিত্রটি বেঁচে থাকে হ্যামলেটের গল্প বলার জন্য।

নাটকে ভূমিকা
হ্যামলেট নাটকে হোরাশিওর প্রথম প্রবেশ প্রথম অঙ্কের প্রথম দৃশ্যেই। এই দৃশ্যে হোরাশিও, বার্নার্ডো, মার্সেলাস ও ফ্র্যান্সিসকোর সঙ্গে নিহত রাজা হ্যামলেটের প্রেতের সাক্ষাৎ ঘটে। হোরাশিও বিশ্ববিদ্যালয়ে পড়াশোনা করেছিল। তাই একজন বিশেষজ্ঞ হিসাবে তাকে ডাকা হয়। মার্সেলাস তাকে প্রেতের সঙ্গে যোগাযোগ করতে বলে। কিন্তু হোরাশিও তা করতে ব্যর্থ হয়। হোরাশিওই এরপর রাজা হ্যামলেটের মৃত্যুর পারিপার্শ্বিক অবস্থা ব্যাখ্যা করেছে। দ্বিতীয় অঙ্কে প্রকাশ পায় যে, হোরাশিও হল হ্যামলেটের সবচেয়ে বিশ্বস্ত বন্ধু। তার কাছেই হ্যামলেট নিজের সব পরিকল্পনার কথা খুলে বলে। হোরাশিও শপথ করে যে, প্রেত ও হ্যামলেটের পাগলামির অভিনয়ের ব্যাপারে সে গোপনীয়তা রক্ষা করবে এবং পর্যটক অভিনেতাদের দ্বারা মঞ্চস্থ দ্য মার্ডার অফ গঞ্জালো নাটকের মাধ্যমে ক্লডিয়াসের অপরাধ প্রমাণ করার জন্য হ্যামলেটের সঙ্গে ষড়যন্ত্রও করে। ইংল্যান্ড থেকে হ্যামলেটের প্রত্যাবর্তনের খবর হোরাশিওই প্রথম জানতে পারে। হ্যামলেট যখন ওফেলিয়ার মৃত্যুসংবাদ পায়, তখনও হোরাশিও তার সঙ্গে ছিল। 

নাটকের শেষে হোরাশিও হ্যামলেটের জন্য প্রস্তুত করা বিষাক্ত পানীয়টি শেষ করার প্রস্তাব দেয় এবং বলে যে তার মধ্যে “এক ডেনের তুলনায় এক প্রাচীনপন্থী রোমান [সত্ত্বা] বেশি”। কিন্তু মৃত্যুপথযাত্রী রাজপুত্র তাকে কাতর অনুনয় করে সেই পাত্র থেকে পান না করার জন্য এবং বন্ধুকে আদেশ করে বেঁচে থেকে ডেনমার্ক রাজ্যের অব্যবস্থাগুলির সমাধান করার জন্য।

নাটকের অধিকাংশ প্রধান দৃশ্যে হোরাশিও উপস্থিত ছিল। কিন্তু হ্যামলেটই সাধারণত একমাত্র ব্যক্তি যে জানত হোরাশিও উপস্থিত। অন্যান্য চরিত্রগুলি তাকে সম্বোধন করত (শুধু ১ম অঙ্ক, ১ম দৃশ্য ছাড়া) শুধুমাত্র সেই স্থান ত্যাগ করতে বলার জন্য। যে দৃশ্যগুলিকে সাধারণত স্বগতোক্তি হিসাবে স্মরণ করা হয়, সেগুলিতে হোরাশিও প্রায়শই উপস্থিত থাকত। এই দৃশ্যগুলির মধ্যে একটি হল ইয়োরিকের করোটি হাতে বিখ্যাত দৃশ্যটি। মাউসট্র্যাপ প্লে অংশে, ওফেলিয়ার উন্মাদ অবস্থা আবিষ্কারের দৃশ্যে (যদিও এই দৃশ্যে বিকল্প হিসাবে এক অজ্ঞাতনামা ভদ্রলোক-সভাসদের চরিত্র রাখা হয়েছে), ওফেলিয়ার সমাধিতে হ্যামলেটের উপস্থিতির দৃশ্যে এবং শেষ দৃশ্যে হোরাশিও উপস্থিত ছিল। প্রধান চরিত্রগুলির মধ্যে একমাত্র হোরাশিওকেই নাটকের শেষে জীবিত অবস্থায় দেখা যায়।

তথ্যসূত্র

হ্যামলেটের চরিত্র
শেকসপিয়রীয় পুরুষ চরিত্র
উম্মে ফাতেমা নাজমা বেগম

উম্মে ফাতেমা নাজমা বেগম (জন্ম ২রা অক্টোবর ১৯৭২) যিনি শিউলি আজাদ নামে পরিচিত, হলেন একজন রাজনীতিবিদ, বাংলাদেশী উদ্যোক্তা এবং সংসদ সদস্য। শিউলি আজাদ একাদশ জাতীয় সংসদে ১২ নং সংরক্ষিত মহিলা আসনে সংসদ সদস্য হিসেবে নির্বাচিত হন।

প্রথম জীবন 
শিউলি ব্রাহ্মণবাড়িয়া জেলার সরাইল উপজেলার পশ্চিম কুট্টাপাড়ায় মুসলিম পরিবারে জন্মগ্রহণ করেন। তার বাবা একজন ব্যবসায়ী এবং মা হলেন গৃহিণী।

রাজনীতিক জীবন 
তার স্বামীর হত্যাকাণ্ডের পর, শিউলি আজাদ রাজনীতিতে প্রবেশ করেন। তখন সরাইল আওয়ামী লীগ কমিটি ভেঙ্গে দেয়া হয় এবং শিউলি আজাদ উপজেলা ইউনিটের সাধারন সম্পাদক হিসেবে নির্বাচিত হন। তারপরে, শিউলি আজাদ তার শহীদ স্বামীর স্বপ্ন বাস্তবায়নের জন্য কাজ করছেন। আওয়ামী লীগের স্থানীয় নেতৃবৃন্দ ও কর্মীরা শিউলি আজাদের নেতৃত্বে একত্রিত হন।

তথ্যসূত্র 

ব্রাহ্মণবাড়িয়া জেলার রাজনীতিবিদ
রাজনীতিতে বাংলাদেশী নারী
একাদশ জাতীয় সংসদ সদস্য
১৯৭২-এ জন্ম
জীবিত ব্যক্তি
বাংলাদেশ আওয়ামী লীগের রাজনীতিবিদ
২০শ শতাব্দীর বাঙালি
২১শ শতাব্দীর বাঙালি
২১শ শতাব্দীর বাংলাদেশী নারী রাজনীতিবিদ
জাতীয় সংসদের মহিলা সদস্য
আতিকুর রহমান মল্লিক

আতিকুর রহমান মল্লিক হলেন একজন বাংলাদেশী চিত্রসম্পাদক। তিনি দুই জীবন এবং অন্য জীবন চলচ্চিত্রের জন্য দুইবার শ্রেষ্ঠ চিত্রসম্পাদক বিভাগে জাতীয় চলচ্চিত্র পুরস্কার লাভ করেন।

নির্বাচিত চলচ্চিত্রসমূহ 
 মেঘের অনেক রং - ১৯৭৬
 আশা - ১৯৮৩
 পুরস্কার - ১৯৮৩
 লালু ভূলু - ১৯৮৩
 নয়নের আলো - ১৯৮৪
 মিস ললিতা - ১৯৮৫
 গুনাই বিবি - ১৯৮৫
 হারানো সুর - ১৯৮৭
 রাজলক্ষী শ্রীকান্ত - ১৯৮৭
 দুই জীবন - ১৯৮৭
 সাজানো বাগান - ১৯৯০
 ঘর আমার ঘর - ১৯৯০
 ভাই ভাই - ১৯৯০
 চাঁদনী রাতে - ১৯৯৩
 আগুনের পরশমনি - ১৯৯৪
 স্বপ্নের ঠিকানা - ১৯৯৫
 অন্য জীবন - ১৯৯৫
 প্রিয়জন- ১৯৯৬
 শ্রাবন মেঘের দিন - ২০০০
 উত্তরের ক্ষেপ - ২০০০
 দুই দুয়ারী - ২০০১
 হাসন রাজা - ২০০২
 চন্দ্রকথা - ২০০৩
 সুভা - ২০০৫

পুরস্কার ও মনোনয়ন 
জাতীয় চলচ্চিত্র পুরস্কার

তথ্যসূত্র

বহিঃসংযোগ 
 

২০০৭-এ মৃত্যু
বাংলাদেশী চিত্রসম্পাদক
২০১৭-এ মৃত্যু
শ্রেষ্ঠ চিত্রসম্পাদক বিভাগে জাতীয় চলচ্চিত্র পুরস্কার (বাংলাদেশ) বিজয়ী
জুনায়েদ হালিম

জুনায়েদ হালিম হলেন একজন বাংলাদেশী চিত্রসম্পাদক এবং অভিনেতা। তিনি শঙ্খনাদ  (২০০৪), বৃত্তের বাইরে (২০০৯) এবং মায়া: দ্য লস্ট মাদার (২০১৯) চলচ্চিত্রের জন্য তিনবার শ্রেষ্ঠ চিত্রসম্পাদক বিভাগে জাতীয় চলচ্চিত্র পুরস্কার লাভ করেছেন।

চলচ্চিত্রের তালিকা

অভিনেতা হিসেবে 
 সে - ১৯৯৩ 
 ডুব সাতার  –  ২০১১

চিত্রসম্পাদক হিসেবে

পুরস্কার ও মনোনয়ন
জাতীয় চলচ্চিত্র পুরস্কার

তথ্যসূত্র

বহিঃসংযোগ

জীবিত ব্যক্তি
বাংলাদেশী চিত্রসম্পাদক
শ্রেষ্ঠ চিত্রসম্পাদক বিভাগে জাতীয় চলচ্চিত্র পুরস্কার (বাংলাদেশ) বিজয়ী
আলীনগর ইউনিয়ন, কমলগঞ্জ

আলীনগর ইউনিয়ন বাংলাদেশের সিলেট বিভাগের মৌলভীবাজার জেলার কমলগঞ্জ উপজেলার একটি ইউনিয়ন।

অবস্থান 
কমলগঞ্জ উপজেলা হতে ০৬ নং আলীনগর ইউনিয়ন পরিষদের দূরত্ব ৩.১৭ কি:মি:।

ইতিহাস 
পাহাড়ের অরন্যের প্রাকৃতিক নয়নাভিরাম চা বাগানের ঘেরা আলীনগর কমলগঞ্জ উপজেলার ঐতিহ্য সমৃদ্ধ ইউনিয়ন। মনিপুরি তাঁত শিল্প, পান পুঞ্জি, কুটির শিল্প, মৃত ও কারু শিল্প, বাস ও বেতের তৈরী আসবাবপত্র, বিভিন্ন রকমের পাটি তৈরী, ইত্যাদি স্ব-স্ব ঐতিহ্যে রয়েছে। 
উল্লেখ্য যে, ১৯৫৮ সালে আইয়ুব খান এর মৌলিক গণতন্ত্র নীতির আলোকে পাকিস্তান জাতীয় ও প্রাদেশিক পরিষদের প্রাক্তন সদস্য, দানশীল ব্যক্তিত্ব মো. কেরামত আলীর পরামর্শক্রমে ও পাকিস্তান জাতীয় পরিষদের প্রাক্তন সদস্য মোহাম্মদ মুহিবুর রহমান এর পরিকল্পনামতে  আলীনগর ইউনিয়ন এর সীমানা নির্ধারিত হয়।

আয়তন ও জনসংখ্যা 
আয়তন- ৩৭.৩৪ বর্গ কি:মি:। জনসংখ্যা- ২৯,১১১জন (২০১১ সালের আদমশুমারী অনুসারে)।

গ্রাম সমূহ 
চিতলীয়া,যোগীবিল,জাঙ্গালীয়া, আলীনগর, গকুলনগর,কামুদপুর,জালালীয়া,রানীবাজার,কালীপুর।

শিক্ষার হার ও শিক্ষা প্রতিষ্ঠান 
শিক্ষার হার: ৯০.১% 

শিক্ষা প্রতিষ্ঠান:

 সরকারী প্রাথমিক বিদ্যালয়ের সংখ্যা-   ১৮টি
 উচ্চবিদ্যালয়- ২টি নিম্নমাধ্যমিক(চিতলীয়া ও কামদপুর)-১টি (জুনিয়রস্কুল ১টি)(জাংগালীয়া)
 মাদ্রাসা-  ১টি(চিতলীয়া)

ভাষা ও সংস্কৃতি 

মনিপুরী সংস্কৃতি। ধর্মীয় পূজা, রাস উৎসব, অন্যান্য আচার-অনুষ্ঠানে তাদের গুরুত্বপূর্ণ অবদান রয়েছে ।

দর্শনীয় স্থান 

 আলীনগর চা বাগান
 সুনছড়া চা বাগান
 কামারছড়া চা বাগান
 হরিনারায়ণ দিঘী

হাট-বাজার 
সংখ্যা- ৪টি

খাল ও নদী 
নদী কলকলি নদী, ছড়া- সুনছড়া, লাগাটাছড়া।

আরও দেখুন 

 আলীনগর ইউনিয়ন, বিয়ানীবাজার
 আলীনগর ইউনিয়ন -চাঁপাইনবাবগঞ্জ
 আলীনগর ইউনিয়ন, ভোলা

তথ্যসূত্র

বহিঃসংযোগ 

 বাংলাপিডিয়ায় কমলগঞ্জ উপজেলা
 আলীনগর ইউনিয়ন- বাংলাদেশ জাতীয় তথ্য বাতায়ন

কমলগঞ্জ উপজেলার ইউনিয়ন
বশীর হোসেন

বশীর হোসেন (২২ নভেম্বর ১৯৩৪ - ২০ এপ্রিল ১৯৭৮) ছিলেন একজন বাংলাদেশি চলচ্চিত্র সম্পাদক এবং পরিচালক। তাঁর কর্মজীবনে তিনি পরপর দুইবার শ্রেষ্ঠ চিত্রসম্পাদক বিভাগে জাতীয় চলচ্চিত্র পুরস্কার লাভ করেন। পুরস্কারপ্রাপ্ত চলচ্চিত্রগুলি হচ্ছে ১৯৭৬ সালের মাটির মায়া এবং ১৯৭৭ সালে সীমানা পেরিয়ে। তিনি দুটি চলচ্চিত্র পরিচালনা করেন, সেগুলো হলো ১৩নং ফেকু ওস্তাগার লেন ও আপন পর।

জীবনী
বশীর হোসেন ১৯৩৪ সালের ২২শে নভেম্বর কুমিল্লা জেলার দেবীদ্বার উপজেলায় জন্মগ্রহণ করেন।

তিনি ১৯৫৯ সালে এ দেশ তোমার আমার চলচ্চিত্রে চিত্রসম্পাদক হিসেবে চলচ্চিত্রাঙ্গনে আবির্ভূত হন। তিনি রাজধানীর বুকে (১৯৬০), হারানো সুর (১৯৬১) ও সূর্যস্নান (১৯৬২) চলচ্চিত্রের চিত্রসম্পাদনা করেন। ১৯৬৩ সালে তিনি সালাহউদ্দিনের ধারাপাত চলচ্চিত্রের চিত্রসম্পাদনা ও সহকারী পরিচালক হিসেবে কাজ করেন। এই সময়ে তিনি উর্দু ভাষার চান্দা (১৯৬২), তালাশ (১৯৬৩), ইয়ে ভি এক কাহানি (১৯৬৪), বন্ধন (১৯৬৪), মিলন (১৯৬৪), ক্যায়সে কহো (১৯৬৫), সাত রং (১৯৬৫), ও বেগানা (১৯৬৫) চলচ্চিত্রের সম্পাদনা করেন।

তিনি ১৯৭৮ সালের ২০শে এপ্রিল ঢাকায় মৃত্যুবরণ করেন।

নির্বাচিত চলচ্চিত্রসমূহ

পুরস্কার ও মনোনয়ন
জাতীয় চলচ্চিত্র পুরস্কার

তথ্যসূত্র

বহিঃসংযোগ
 
 

১৯৩৪-এ জন্ম
১৯৭৮-এ মৃত্যু
বাংলাদেশী চিত্রসম্পাদক
বাংলাদেশী চলচ্চিত্র পরিচালক
কুমিল্লা জেলার ব্যক্তি
শ্রেষ্ঠ চিত্রসম্পাদক বিভাগে জাতীয় চলচ্চিত্র পুরস্কার (বাংলাদেশ) বিজয়ী
কুমিল্লার ব্যক্তি
আলীনগর ইউনিয়ন, ভোলা সদর

আলীনগর বাংলাদেশের ভোলা জেলার অন্তর্গত ভোলা সদর উপজেলার একটি ইউনিয়ন।

আয়তন ও অবস্থান 
আলীনগর ইউনিয়নের আয়তন ২,৪৫২ একর। ভোলা সদর থেকে মাত্র ২.৫০ কিলোমিটার দূরত্বে আলীনগর ইউনিয়ন পরিষদ কমপ্লেক্স ভবন।

প্রশাসনিক কাঠামো 
আলীনগর ইউনিয়ন ভোলা সদর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম ভোলা সদর থানার আওতাধীন। এটি জাতীয় সংসদের ১১৫নং নির্বাচনী এলাকা ভোলা-১ এর অংশ। এ ইউনিয়নের গ্রামগুলো হল:
 কাঁঠালী
 ছিফলী
 সাচিয়া
 রুহিতা
 মৌটুপী

জনসংখ্যার উপাত্ত 
২০১১ সালের আদমশুমারি অনুযায়ী আলীনগর ইউনিয়নের মোট জনসংখ্যা ১৬,৯৪৩ জন। এর মধ্যে পুরুষ ৮,৫০৫ জন এবং মহিলা ৮,৪৩৮ জন। মোট পরিবার ৩,৪১৭টি।

শিক্ষা 
২০১১ সালের আদমশুমারি অনুযায়ী আলীনগর ইউনিয়নের সাক্ষরতার হার ৫১%।

অর্থনীতি 
এলাকার শতকরা ৮০% লোকজন কৃষি ও সেচ কাজের উপর নির্ভরশীল। প্রতি বছর সেচ ও কৃষি খাত থেকে প্রচুর পরিমাণ কৃষকগণ আয় করে থাকেন।

খাল ও নদী 
 গজারিয়া খাল
 মাদ্রাসা বাজার খাল

হাট-বাজার 
 আলীনগর মাদ্রাসা বাজার
 পণ্ডিতের পুল বাজার
 বেপারী বাজার
 নজু বেপারী বাজার
 তালতলী বাজার

দর্শনীয় স্থান 
 বীরশ্রেষ্ঠ মোস্তফা কামাল স্মৃতি জাদুঘর

উল্লেখযোগ্য ব্যক্তি 
 বীরশ্রেষ্ঠ মোহাম্মদ মোস্তফা কামাল

আরও দেখুন 
 ভোলা সদর উপজেলা
 ভোলা সদর থানা
 ভোলা জেলা

তথ্যসূত্র

বহিঃসংযোগ 

ভোলা সদর উপজেলার ইউনিয়ন
বহুগামিতা (বৈবাহিক)

বহুগামিতা () হলো একাধিক বিবাহ বা বৈবাহিক সম্পর্কের মাধ্যমে অভিগমন। একজন পুরুষ একাধিক নারীকে বিয়ে করা হলো বহুবিবাহ, এবং একজন নারীর একাধিক পুরুষকে বিয়ে করা হলো বহুপতিত্ব।

শ্রেণীবিভাগ 
বহুগামীতার তিনটি নির্দিষ্ট রূপ রয়েছে:
 বহুবিবাহ: একজন পুরুষের একাধিক স্ত্রী বিদ্যমান থাকা
 বহুপতিত্ব:  একজন মহিলার একাধিক স্বামী বিদ্যমান থাকা
 গুচ্ছ বিয়ে: একই পরিবারে একাধিক স্বামী ও স্ত্রী বিদ্যমান থাকা

বহুবিবাহ

বহুগামীতার পরিচিত রূপ হলো বহুপত্নীকতা বা বহুবিবাহ। এটি এক পুরুষের একাধিক স্ত্রী থাকাকে বোঝায়।

বহুপতিত্ব

বহুগামীতার একটি পরিচিত রূপ হলো বহুপতিত্ব। এটি হলো এক নারী একই সময়ে দুই বা ততোধিক স্বামী গ্রহণ করেন। বহুপতিত্ব বহুবিবাহের সাথে বিপরীত, যার মধ্যে এক পুরুষ এবং দুই বা ততোধিক নারী জড়িত।

গুচ্ছ বিবাহ 

গুচ্ছ বিবাহ হলো এক প্রকার বৈবাহিক ব্যবস্থা যেখানে তিন বা ততোধিক প্রাপ্তবয়স্ক যৌন, আবেগপূর্ণ, রোমান্টিক, বা অন্যথায় অন্তরঙ্গ স্বল্প বা দীর্ঘমেয়াদী অংশীদারিত্বে প্রবেশ করে এবং আর্থিক, বাসস্থান, যত্ন বা আত্মীয় কাজের যে কোনও সংমিশ্রণে ভাগ করে নেয়। গুচ্ছ বিয়েকে বহুগামিতার রূপ হিসেবে বিবেচনা করা হয়।

তথ্যসূত্র 

জৈবিক লিঙ্গ
ধর্ম ও রাজনীতি
বহুগামিতা
অপরাধ
২০১৫–১৬ বাংলাদেশ চ্যাম্পিয়নশিপ লিগ

২০১৫–১৬ বাংলাদেশ চ্যাম্পিয়নশিপ লিগ (পৃষ্টপোষকতা জনিত কারণে মিনিস্টার ফ্রিজ বাংলাদেশ চ্যাম্পিয়নশিপ লিগ নামেও পরিচিত) বাংলাদেশের পেশাদার ফুটবল লিগের দ্বিতীয় সর্বোচ্চ আসর বাংলাদেশ চ্যাম্পিয়নশিপ লিগ(বিসিএল)-এর চতুর্থ মৌসুম। জটিলতার কারণে এই মৌসুম শুরু হয় ২৬ নভেম্বর, ২০১৫ তারিখে মোট আটটি দল এই মৌসুমে অংশ গ্রহণ করে। দলগুলি হচ্ছে- উত্তর বারিধারা স্পোর্টিং ক্লাব, অগ্রণী ব্যাংক লিমিটেড স্পোর্টস ক্লাব, আরামবাগ ক্রীড়া সংঘ, ভিক্টোরিয়া স্পোর্টিং ক্লাব, ওয়ারী ক্লাব, ফকিরেরপুল ইয়ংমেন্স ক্লাব, টি এন্ড টি ক্লাব, ও বাংলাদেশ পুলিশ এসি। মৌসুমের সকল খেলা তথা ৫৬টি ম্যাচ ঢাকা মহানগরীর দুটি ভেন্যুতে অনুষ্ঠিত হয়। উত্তর বারিধারা স্পোর্টিং ক্লাব এই মৌসুমের শিরোপা জয় করে অন্যদিকে ওয়ারী ক্লাব ঢাকা সিনিয়র ডিভিশন লিগে অবনমিত হয়।

পৃষ্টপোষক, পুরস্কার ও নিয়ম 
মিনিস্টার ফ্রিজ ও প্রিমিয়ার ব্যাংক লিমিটেড এই মৌসুমের মুখ্য পৃষ্টপোষক হিসেবে অর্থায়ন করে। এছাড়াও প্রগতি ইন্স্যুরেন্স লিমিটেড, ইস্টার্ন ব্যাংক লিমিটেড, নভোএয়ার ও ট্রেজার সিকিউরিটিস লিমিটেড এই মৌসুমের সহযোগী পৃষ্টপোষণা করে। বাংলাদেশ ফুটবল ফেডারেশন অংশগ্রহণ বাবদ প্রতিটি দলকে ৫ লাখ টাকা দেয়।পুরস্কার হিসেবে শিরোপা জয়ী ও রানার্স-আপ দলের জন্য ৫ লাখ ও ২ লাখ নগদ অর্থ প্রদান এবং মৌসুমের ১ম ও ২য় স্থান অর্জনকারী দলকে সরাসরি ২০১৬ সালের প্রিমিয়ার লিগে উত্তরণ এবং সর্বনিম্ন পয়েন্ট প্রাপ্ত দল ঢাকা সিনিয়র ডিভিশন লিগে অবনমনের নিয়ম করা হয়।

দল ও ভেন্যুসমূহ

দলসমূহ 
এই মৌসুমে প্রাথমিকভাবে ১০ দলের অংশগ্রহণ নিশ্চিত হলেও ৮টি দল অংশগ্রহণ করে। ৮টি দলের মধ্যে ৬টি দল পূর্ব মৌসুমের অংশগ্রহণকারী দল। উত্তর বারিধারা ২০১৩-১৪ প্রিমিয়ার লিগের অবনমিত দল হিসেবে এই মৌসুমে যোগ দেয়। নতুন দল হিসেবে বাংলাদেশ পুলিশ অ্যাথলেটিক ক্লাবের পেশাদার ফুটবল প্রতিযোগীতায় অভিষেক ঘটে। যাত্রাবাড়ী ও বাসাবো তরুণ সংঘ লিগ থেকে নাম প্রত্যাহার করে।

ভেন্যু সমূহ 
এই মৌসুমের উদ্বোধনীসহ কিছু খেলা ঢাকার বঙ্গবন্ধু জাতীয় স্টেডিয়াম ও বেশীরভাগ ম্যাচ বীর শ্রেষ্ঠ শহীদ সিপাহী মোস্তফা কামাল স্টেডিয়ামে অনুষ্ঠিত হয়েছে।

ফলাফল

পয়েন্ট তালিকা 
১৪ ম্যাচে ২৭ পয়েন্ট নিয়ে শিরোপা জিতে উত্তর বারিধারা ক্লাব। আরামবাগ ক্রীড়া সংঘ রানার্স আপ হয়। পয়েন্ট তালিকায় তলানীতে থাকায় ওয়ারী ক্লাব ঢাকা সিনিয়র ডিভিশন লিগে অবনমিত হয়।

তথ্যসূত্র 

২০১৫-এ বাংলাদেশী ফুটবল
বাংলাদেশ চ্যাম্পিয়নশিপ লিগের মৌসুম
জিন্নাত হোসেন

জিন্নাত হোসেন হলেন একজন বাংলাদেশী চিত্রসম্পাদক। তিনি দুইবার বাংলাদেশ জাতীয় চলচ্চিত্র পুরস্কার শ্রেষ্ঠ চিত্রসম্পাদক হিসেবে সত্য মিথ্যা (১৯৯০) এবং কমান্ডার (১৯৯৪) সালের চলচ্চিত্রের জন্য জাতীয় পুরস্কার জিতে নেন।

নির্বাচিত চলচ্চিত্রসমূহ

পুরস্কার ও মনোনয়ন
জাতীয় চলচ্চিত্র পুরস্কার

তথ্যসূত্র

বহিঃসংযোগ

জীবিত ব্যক্তি
বাংলাদেশী চিত্রসম্পাদক
শ্রেষ্ঠ চিত্রসম্পাদক বিভাগে জাতীয় চলচ্চিত্র পুরস্কার (বাংলাদেশ) বিজয়ী
বাংলাদেশী সম্পাদক
টেকসই পরিবহন

টেকসই পরিবহন একটি পরিবহন বিষয়ক বিস্তৃত বিষয়, যা টেকসই  সামাজিক, অর্থনৈতিক, পরিবেশগত এবং জলবায়ুর প্রভাবকে বর্ণনা করে। টেকসই অবস্থা মূল্যায়নের উপাদানগুলোর মধ্যে রয়েছে মাটি, পানি ও বায়ু, এই তিন মাধ্যমে ব্যবহারের জন্য নির্দিষ্ট যানবাহন যেগুলো পরিবহন ব্যবস্থায় চলাচলের অবকাঠামো হিসেবে (সড়কপথ, রেলপথ, আকাশপথ, জলপথ) ব্যবহৃত হয়ে থাকে। যাত্রীবাহী,পন্য ও মালামাল পরিবহন এবং সরবরাহের টেকসই অবস্থা মূলত পরিবহন ব্যবস্থার কার্যকারিতা এবং দক্ষতার প্রতিচ্ছবি, পরিবেশগত এবং জলবায়ুর প্রভাবওটেকসই পরিবহন দ্বারা পরিমাপ করা হয়। 

স্বল্প-মেয়াদে বিভিন্ন যন্ত্রে জ্বালানির অনিয়ন্ত্রিত ব্যবহার এবং নগরায়নের ক্রমবর্ধমান উন্নয়নে উৎসাহিত করে,  অন্যদিকে দীর্ঘমেয়াদী লক্ষ্যগুলি জীবাশ্ম ভিত্তিক শক্তি থেকে নবায়নযোগ্য শক্তি এবং অন্যান্য নবায়নযোগ্য উৎস ব্যবহারে জোর দেয়। পরিবহন ব্যবস্থা সার্বিক দিক বিবেচনায় চাহিদা ও যোগানের নিখুঁত ও টেকসইতা পরিমাপে চলমান থাকে। 

স্থায়ী পরিবহন ব্যবস্থা পরিবেশগত, সামাজিক ও অর্থনৈতিক স্থায়িত্বের জন্য ইতিবাচক অবদান রাখে। সামাজিক ও অর্থনৈতিক প্রয়োজনীয় সংযোগগুলি সরবরাহের জন্য পরিবহন ব্যবস্থা বিদ্যমান, এবং জনগণ নিজ প্রয়োজনে গতিশীলতার প্রস্তাবিত সুযোগগুলি গ্রহণ করে,  সমাজ নিম্ন কার্বন নিঃসৃত পরিবহন বিকল্পগুলি থেকে উপকার লাভ করে।  পরিবহন ব্যবস্থার যে পরিবেশগত, সামাজিক ও অর্থনৈতিক খরচগুলি হ্রাস পেয়েছে, তার জন্য গতিশীলতা বৃদ্ধির সুবিধার প্রয়োজন।

তথ্যসূত্র 

টেকসই পরিবহন
আদমপুর ইউনিয়ন

আদমপুর ইউনিয়ন নামে বাংলাদেশে মোট ২টি ইউনিয়ন রয়েছে। যথা:
 আদমপুর ইউনিয়ন, অষ্টগ্রাম; (কিশোরগঞ্জ জেলা)
 আদমপুর ইউনিয়ন, কমলগঞ্জ; (মৌলভীবাজার জেলা)

আরও দেখুন 
 আদমপুর (পাঞ্জাব) –– ভারতের পাঞ্জাব প্রদেশের জলন্ধর জেলার একটি শহর।
 আদমপুর বন –– বাংলাদেশের মৌলভীবাজার জেলার কমলগঞ্জ উপজেলায় অবস্থিত সংরক্ষিত বনাঞ্চল ও দর্শনীয় স্থান।